शीर्षक: कोरोना अमरावती : राज्यमंत्री बच्चू कडू यांना दुसऱ्यांदा कोरोनाची लागण\nवरील काल्पनिक लेखाचे शीर्षक दिल्यास, लेखाची कल्पना करा.\n
बच्चू कडू

शालेय शिक्षण राज्यमंत्री बच्चू कडू यांना दुसऱ्यांदा कोरोनाची लागण झालीय. बच्चू कडू यांनी शुक्रवारी (19 फेब्रुवारी) ट्विटरवरून याबाबत माहिती दिली.

राज्यमंत्री बच्चू कडू यांनी ट्विटरवर लिहिलंय, "माझी कोरोना चाचणी दुसर्‍यांदा पॉझिटिव्ह आली असून, सध्या मी आयसोलेशनमध्ये आहे. मागील काही दिवसांत माझ्या संपर्कात आलेल्या सर्वांनी स्वत:ची काळजी घ्यावी, आवश्यक वाटत असेल, तर स्वतःची चाचणी करून घ्यावी."

राज्यमंत्री बच्चू कडूंची तपासणी करणारे अमरावतीचे जनरल फिजीशिअन डॉ. प्रफुल्ल कडू सांगतात, "सामाजिक क्षेत्रात काम करणाऱ्या लोकांसाठी रिस्क कायम आहे. त्यांच्यासाठी हा आजार गंभीर आहे. आधी झालेल्या आजारामुळे रोगप्रतिकारशक्ती तयार झाली असेल, तरी, व्हायरस हल्ला करू शकतो."

"बच्चू कडू आयसोलेशनमध्ये आहेत. रक्ततपासणीचे रिपोर्ट नॉर्मल आहेत. घाबरायचं कारण नाही. पण, त्यांना आता काळजी घेणं गरजेचं आहे. सोशल कॉन्टॅक्टमध्ये असताना मास्क नेहमी घालायला हवा. बच्चू कडू यांच्यामागे खूप लोक असतात. यात काही असिप्टोमॅटीस असू शकतात," असं डॉ. कडू पुढे म्हणतात.

आरोग्य विभागाच्या माहितीनुसार, अमरावतीच्या अचलपूर भागात कोरोनाग्रस्त रुग्णांची संख्या सर्वाधिक आहे. राज्य सरकारने हे विभाग कंटनमेंट झोन जाहीर करून, प्रतिबंधात्मक उपाययोजना करण्याच्या सूचना जारी केल्या आहेत. 

बच्चू कडू अमरावती जिल्ह्यातील अचलपूर विधानसभा मतदारसंघातून आमदार आहेत. 

दुसऱ्यांदा कोरोनासंसर्ग होण्याची कारणं?

कोरोनाचा संसर्ग झाल्यानंतर पुन्हा संसर्ग का होतो, यावर इंग्लंडच्या किंग्ज कॉलेजमधील शास्त्रज्ञांनी अभ्यास केला. 

संशोधकांच्या लक्षात आलं की, संसर्ग झाल्यानंतर साधारण 10 दिवसात अन्टीबॉडी तयार होतात. पण, काही महिन्यांनी अन्टीबॉडीजची संख्या हळूहळू कमी होऊ लागते. 

मुंबईतील बॉम्बे हॉस्पिटलचे जनरल फिजिशिअन डॉ. गौतम भन्साळी म्हणतात, "दुसऱ्यांदा कोरोना संसर्ग होणं फार दुर्मिळ आहे. याचं प्रमाण खूप कमी आहे. दुसऱ्यांदा संसर्ग होण्याचं प्रमुख कारण म्हणजे, कमी असलेली रोगप्रतिकारशक्ती."

तज्ज्ञांच्या माहितीनुसार, तुम्ही जितके जास्त आजारी, तितकं तुमचं शरीर जास्त रोगप्रतिकारशक्ती तयार करतं.

या तीन कारणांमुळे दुसऱ्यांदा संसर्ग होऊ शकतो. 

मुंबईतील फुफ्फुस विकारतज्ज्ञ डॉ. कपिल राठी यांनी दुसऱ्यांदा कोरोनाचा संसर्ग झालेले काही रुग्ण पाहिले आहेत. ते सांगतात, "कोरोनाचा संसर्ग होऊन...